: : , soalan nombor 8.
PERTANYAAN-PERTANYAAN MULUT DARIPADA Y.B. PUAN JUWAIRIYA BINTI ZULKIFLI (N10 BUKIT MELAWATI)
TAJUK : ISU PENYEWA KEDAI PBT
Bertanya kepada Y.A.B. Dato’ Menteri Besar :-
a) Apakah projek infrastruktur dan tebatan banjir yang telah dan akan dilaksanakan di Daerah Kuala Selangor bagi mengurangkan risiko banjir?
b) Apakah status Projek Rancangan Tebatan Banjir Sungai Buloh?
Y.B. TUAN IR IZHAM BIN HASHIM Terima kasih Yang Berhormat Bukit Malawati, Yang Berhormat Tuan Speaker. Bukit Malawati bertanyakan berhubung aspek infrastruktur, pelaksanaan infrastruktur dan tebatan banjir di daerah Kuala Selangor bagi mengurangkan risiko banjir dan bahagian B nya mengenai program Rancangan Tebatan Banjir, status di Sungai Buloh, di daerah .. di kawasan Sungai Buloh ya.
a) Untuk makluman, di dalam tempoh 2016 hingga 2020 di bawah peruntukan RMK 11 terdapat 4 buah projek menaik telah diluluskan bagi taraf mengurangkan risiko banjir yang melibatkan kos berjumlah RM 17.4 Juta melalui Jabatan Pengairan dan Saliran. 3 projek telah siap dilaksanakan iaitu:
Projek Kawalan Hakisan dan Memperkukuh Benteng Pantai Kawasan Pertanian Daerah Kuala Selangor (RM 6.2 Juta). Tarikh siap projek ialah pada 28 Jun 2018.
Projek Kerja-kerja Membina, Membekal dan Menguji Jaya Pam, Kerja-kerja Elektrik Serta Kerja Berkaitan di Rumah Pam Kg. Asahan Daerah Kuala Selangor (RM 4.7 Juta). Tarikh siap projek ialah pada 19 Disember 2018.
Projek Kerja-kerja Membina Membekal, Memasang dan Menguji Jaya Pintu Air, Kerja-kerja Elektrik Serta Kerja-kerja Berkaitan di Pintu Air Compartment D, Kg. Harmoni Mukim Ijok, Daerah Kuala Selangor (RM 2 Juta). Tarikh siap projek ialah pada 30 November 2019.
Manakala 1 lagi projek sedang dalam pelaksanaan iaitu:
Projek Kerja-kerja Membina Membekal, Memasang dan Mengujijaya Pam, Kerja-kerja Elektrik Serta Kerja-kerja Berkaitan di Pintu Air Parit Merbau, Parit Mahang, Daerah Kuala Selangor RM4.5 juta dan dijangka siap pada Februari 2021. Mungkin ada berkait sikit dengan COVID ini, jadi mungkin ada delay sikit ya.
b) Bagi projek yang akan datang ini, yang dalam pelaksanaan, yang saya sebut dalam sidang yang lepas iaitu Program Rancangan Tebatan Banjir di Sungai Buloh (Fasa 1) dengan peruntukan RM 40 juta ini yang melibatkan 17.5 km jajaran sungai bermula dari pekan lama Sungai Buloh dengan skop kerja seperti mendalamkan sungai, membina benteng kiri dan kanan sungai, pintu air dan rumah pam. Ini pun telah dibawa ke Lembaga Perolehan, Kementerian Alam Sekitar dan Air yang bersidang pada 29 Jun 2020, Jabatan Pengairan dan Saliran sedang menunggu keputusan kepada perolehan ini untuk mula dilaksanakan projek Rancangan Tebatan Banjir Sungai Buloh. Selain daripada itu, saya pernah juga mengumumkan dalam sidang yang lepas berhubung dengan projek Tebatan Banjir yang berkaitan dengan fenomena air pasang besar di pantai negeri Selangor. Untuk daerah Kuala Selangor telah menerima peruntukan RM 12 Juta ya, dalam proses penyediaan, aspek teknikalnya, reka bentuk dan juga penilaian pelaksanaan sebelum dilaksanakan:
Yang pertama, dikenal pasti iaitu projek itu akan dilaksanakan iaitu projek Kawalan Hakisan dan Memperkukuh Benteng Pantai di Kg. Sg. Janggut, ini berdekatan dengan Pantai Remis dan juga Kg Tok Adam, ini di Pekan Tanjung Karang berjumlah RM6 juta.
Yang kedua ialah Projek Kawalan Hakisan dan Memperkukuh Benteng Pantai di Kg. Lembah Pantai Sg. Kajang, Tanjung Karang. Projek ini dalam penyediaan reka bentuk untuk dibuat sebut harga ya.
Terima kasih.
: ~
: Bukit Malawati.